**ZAPISNIK S 5. SJEDNICE UČITELJSKOG VIJEĆA**

održane 10. travnja 2019. g. s početkom u 17.00 sati

Prisutni: ravnateljica, pedagoginja, knjižničarke, učitelji prema popisu

Popis prisutnih učitelja nalazi se u prilogu zapisnika.

**Dnevni red**

1. Usvajanje zapisnika s prošle sjednice Vijeća učitelja
2. Predstavljanje novih kolegica
3. Organizacija Dana škole
4. Putovanje učitelja povodom Dana škole
5. Organizacija rada za vrijeme proljetnih praznika
6. Udžbenici za šk. god. 2019./2020.
7. Različito

Dnevni red je jednoglasno prihvaćen.

**Ad 1)** Zapisnik s prošle sjednice jednoglasno je usvojen.

**Ad 2)** Ravnateljica je predstavila nove kolegice u Vijeću učitelja, Martu Furdić, učiteljicu engleskog jezika te Marinu Bukovčan, učiteljicu razredne nastave.

**Ad 3)** Dan škole obilježit će se 30. svibnja 2019. godine. Dogovoreno je tko će sudjelovati u programu: mjuzikl Operacija roda, Lana Balogović s recitalom, Mali zbor, predstavit će se projekt 2.r. Bijela roda. U sklopu Dana škole održat će se i prodajni sajam koji pripremaju članovi školske zadruge „Špišići“.

**Ad 4)** Povodom Dana škole učitelji će ići na putovanje 31. svibnja 2019.g.,a o destinaciji putovanja se još dogovara.

**Ad 5)** Nastava završava 17. travnja 2019. te počinje proljetni odmor za učenike koji traje do 28. travnja 2019.godine. Učitelji će za vrijeme proljetnih praznika imati stručna usavršavanja.

**Ad 6)** Ravnateljica je obavijestila sve učitelje da će Ministarstvo financirati udžbenike za sve učenike u šk. godini 2019./2020., a sukladno tome obavijestila ih je o prikupljanju potrebnih podatka za učenike koji pohađaju izborne predmete te da podatke dostave u što kraćem roku kako bi se mogli podaci poslati do 20. travnja 2019.g. u Ministarstvo znanosti i obrazovanja.

**Ad 7)** Ravnateljica je zamolila da se strogo pazi da učenici ne napuštaju školu bez dozvole nastavnika zbog odlaska po hranu. Učenici koji ipak odlaze neka se nakon dva upozorenja nastavnika kazne opomenom.

Imenovano je povjerenstvo za organizaciju školskog putovanja učenika 7. razreda u sastavu: Maja Grgić Cvitković, Saša Cabunac, Dario Kruljac i Ivica Selci.

Na kraju su se učitelji oprostili od kolegice Mateje Fras Venus koja je otišla na novo radno mjesto.

Sjednica je završila u 18:30 sati.

Zapisničarka: Martina Kucljak

Ravnateljica: Marijana Novak Stanić

Špišić Bukovica, 10. travnja 2019. godine